《众乐亭》
宋代·冯浩

尝闻众乐亭，未窥众乐景。
今蒙贶新诗，若得暂观省。
万象盈纸贶，孤风随笔骋。
丹青惭近功，造化与遥领。
因识主人怀，殆非郡侯政。
所寄嬉游中，期欢众庶竞。
无俾一夫愁，将和四时盛。
此而推是心，况乎持大柄。
青山绿水佳，百草千花胜。
吾将因宦游，异日细谣咏。

作者简介：冯浩，建康（今江苏南京）人。仁宗时为开封府推官。皇祐二年（一○五○）迁集贤校理、三司度支判官（《西溪集》卷六《刑部郎中充集贤校理冯浩可依前官集贤校理充三司度支判官制》），出提点利州路刑狱。嘉祐三年（一○五八），降知商州。五年，为江南西路转运使。神宗元丰三年（一○八○），由太常少卿、直史馆拜光禄卿，提举崇禧观。今录诗三首。